РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10

от заседание на комисия ”Управление на собствеността”
към Пленума на Висшия съдебен съвет, проведено на 21.03.2018 г.

Днес, 21.03.2018 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Огнян Дамянов
                                                                                       Боян Новански

ОТСЪСТВАТ: Олга Керелска и Пламена Цветанова.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Съвместно заседание с Комисия „Бюджет и финанси” към Пленума на ВСС – в зала 312 от 10,00 часа

1. ОТНОСНО: Указания относно усвояване на средствата заложени в Инвестиционната програма на Висш съдебен съвет за 2018 г. по § 51-00 „Основни ремонти на дълготрайни активи“и възлагане на обществени поръчки. 

При обсъждането по т. 1 от настоящия дневен ред присъстваха г-н Боян Магдалинчев - председател на Комисия „Бюджет и финанси” към Пленума на Висшия съдебен съвет и членовете на комисията: г-н Севдалин Мавров, г-н Георги Кузманов, г-жа Гергана Мутафова, г-жа Калина Чапкънова и г-жа Боряна Димитрова.

От администрацията на ВСС присъстваха: г-жа Маргарита Радкова - директор на дирекция „Бюджет и финанси”, г-жа Елисавета Илиева - н-к отдел „Счетоводство и методология”, той и главен счетоводите и г-н Петър Станков - началник отдел "УКЦОП".

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

1.1. ПРИЕМАТ проект на Указания  относно усвояване на средствата заложени в Инвестиционната програма на Висш съдебен съвет за 2018 г. по § 51-00 „Основни ремонти на дълготрайни активи“и възлагане на обществени поръчки.

1.2. ВЪЗЛАГАТ на дирекция „Бюджет и финанси” да изготвя ежемесечна справка за размера на усвоените средства от органите на съдебната власт по § 51-00 „Основен ремонт на ДМА“, която да бъде представена на дирекция „Управление на собствеността на съдебната власт“ и комисия „Бюджет и финанси“.
ВЪЗЛАГАТ на дирекция „Управление на собствеността на съдебната власт“ да изготвя ежемесечна справка за размера на усвоените средства по обекти от органите на съдебната власт по § 51-00 „Основен ремонт на ДМА“, която да бъде представена на комисия „Управление на собствеността“ и комисия „Бюджет и финанси“.
ВЪЗЛАГАТ на дирекция „Управление на собствеността на съдебната власт“ да изготвя ежемесечна справка за възложените обществени поръчки по обекти, включени в Инвестиционната програма на ВСС за 2018 г., която да бъде представена на комисия „Управление на собствеността“ и комисия „Бюджет и финанси“.

1.3. Съгласно решение на Пленума на ВСС, взето по протокол № 14/27.04.2017 г., административните ръководители на органите на съдебната власт са упълномощени да упражняват правомощия на възложители съгласно нормата на чл. 5 от ЗОП като организират, провеждат и възлагат обществени поръчки за строителство и акцесорни към него дейности. С Решение на Пленума по Протокол № 1 от 18.01.2018г. е осъществено ограничаване обхвата на подлежащите на възлагане поръчки от страна на Административните ръководители на ОСВ по отношение прогнозна стойност и обект като същите организират възлагането само на ОП за строителство със стойност  до 270 000 лв. За обществени поръчки, за които са осъществени корекции по бюджетите на ОСВ и са предприети действия по организирането и възлагането им, в т.ч  е налице изработена документация за участие, осъществен е контрол за законосъобразност от страна на ВСС и др., ще се прилагат правилата, установени в  Решение  на ВСС по протокол № 14/27.04.2017 г., без оглед на стойността и обекта на обществената поръчка.

1.4. Да се поканят административните ръководители на органи на съдебна власт, на които са предоставени средства за реализиране на обществени поръчки за основен ремонт на съдебните сгради за заседанието на Комисия „Управление на собствеността” към Пленума на Висшия съдебен съвет, насрочено за 25 април 2018 г., от 10,30 часа, за изслушване. 

1.5. ВНАСЯ предложението като редовна точка в редовно заседание на Пленума на Висшия съдебен съвет, насрочено за 29.03.2018 г.

ІІ. Инвестиционна дейност – заседанието продължава в зала 512

2. ОТНОСНО: Съгласуване на идеен проект по част „Архитектурна“ за обект: „Проектиране на основен ремонт и преустройство на сграда, находяща се в гр. Благоевград, ул. „Крали Марко“ № 2, за нуждите на Административен съд гр.  Благоевград и Районна прокуратура гр. Благоевград“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	2.1. ПРИЕМА идеен проект по част „Архитектура“ за обект: „Проектиране на основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд гр. Благоевград и Районна прокуратура гр. Благоевград“, по писмо рег. № ВСС-13815/16.03.2018 г. на административния ръководител на Административен съд гр. Благоевград.
		
	ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА ВЗЕМЕ СЛЕДНОТО РЕШЕНИЕ:

         1. СЪГЛАСУВА идеен проект по част „Архитектура“ за обект: „Проектиране на основен ремонт и преустройство на сграда, находяща се в гр. Благоевград, ул. „Крали Марко“ № 2, за нуждите на Административен съд гр. Благоевград и Районна прокуратура гр. Благоевград“, по писмо рег. № ВСС-13815/16.03.2018 г. на административния ръководител на Административен съд гр. Благоевград.

2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 29.03.2018 г.

3.1. ОТНОСНО: Разпределение на помещенията между различните органи на съдебната власт в сградата на ул. „Драган Цанков” № 6, съгласно Решение по т. 22.1. от протокол № 7/23.02.2017 г. на Пленума на Висшия съдебен съвет.
3.2. ОТНОСНО: Писмо от председателя на Административен съд – София – област с вх. № 1248/19.03.2018 г. относно Идеен проект „Основен ремонт и преустройство на сграда на органите на съдебната власт, гр. София, ул. „Драган Цанков” № 6.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРЕДЛАГА на Пленума на Висшия съдебен съвет за вземе следното решение:

      1. Изменя и допълва Решение  по т.22.1 от протокол №7 от 23.02.2017 год. на Пленума на Висшия съдебен съвет, което израза: “Приема недвижим имот, намиращ се на ул.„Драган Цанков“ №6, да бъде преустроен и ремонтиран за нуждите на Административен съд София град и Административен съд София област, да се осигурят 8 броя кабинети за Софийска градска прокуратура, за нуждите на отдел „Административен“ и при възможности за други органи на съдебната власт“, придобива следната редакция: “Приема недвижим имот, намиращ се на ул.„Драган Цанков“ №6, да бъде преустроен и ремонтиран за нуждите на Административен съд София град и Административен съд София област, да се осигурят 8 броя кабинети за Софийска градска прокуратура, за нуждите на отдел „Административен“, и 2 броя кабинети за нуждите на Софийска окръжна прокуратура“.

2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 29.03.2018 г.

3.2. Дава възможност на председателите на Административен съд – София-град и Административен съд – София-област в тридневен срок да подпишат протокола от проведената среща в Администрацията на ВСС, на 28.02.2018 г., в противен случая предложението за разпределяне на помещенията в сградата, находяща се на ул. „Драган Цанков” № 6 ще бъде внесено в заседание на Пленума на ВСС, на основание чл. 388 от ЗСВ.

-	Текущи ремонти:

4. ОТНОСНО: Писмо от председателя на Окръжен съд гр. Пазарджик с вх. № ВСС-15262/15.11.2017 г. с искане за отпускане на средства за неотложен текущ ремонт – пригаждане на помещение в две такива, с цел осигуряване на две работни места, на стойност 6 676,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за неотложен текущ ремонт – пригаждане на помещение в две такива, с цел осигуряване на две работни места в Окръжен съд гр. Пазарджик е неотложно необходимо. Стойността на разхода е определена на 6 166 лв. с ДДС, съгласно най-ниските оферти – на фирма „Алуглас Конструкшън” ЕООД – за преграждането и на фирма „Климасервиз СиР” ЕООД – за доставка и монтаж на климатици.

4.2. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета на Окръжен съд гр. Пазарджик.

5. ОТНОСНО: Писмо от председателя на Административен съд гр. Търговище с вх. № ВСС-16176/04.12.2017 г. с искане за отпускане на средства за текущ ремонт – обособяване на фронт офис в сградата на Съдебна палата гр. Търговище на стойност 3 100 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

     5.1. Извършването на разход за текущ ремонт - обособяване на фронт офис в Административен съд Търговище е целесъобразно. Стойността на разхода е определена на  3 036 лв. с ДДС, съгласно най-ниската оферта - на фирма „РЪН УЕЙЛД“ ЕООД. 
5.2. ИЗПРАЩА решението по т. 5 от настоящия протокол на Комисия „Бюджет и финанси”, за корекция на бюджета на Административен съд гр. Търговище.

6. ОТНОСНО: Писмо от председателя на Районен съд гр. Разлог с вх. № ВСС-15680/24.11.2017 г. с искане за отпускане на средства за текущ ремонт – обезопасяване на входа – преработка, на входна врата, доставка и монтаж на парапет с цел обособяване на зона „вход-изход” на сградата на Районен съд гр. Разлог, на стойност 1 197,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

      6.1. Извършването на разход за текущ ремонт - обезопасяване на входа – преработка, на входна врата, доставка и монтаж на парапет с цел обособяване на зона „вход-изход“ на сградата на Районен съд гр. Разлог е целесъобразно. Стойността на разхода е определена на  1 197 лв. с ДДС, съгласно най-ниската оферта – на СД „Стойчеви-3“. 
6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Районен съд гр. Разлог.

7. ОТНОСНО: Писмо от председателя на Районен съд гр. Чирпан с вх. № ВСС-14732/06.11.2017 г. с искане за отпускане на средства за обезопасяване на входното стълбище на сградата на Районен съд гр. Чирпан – изработка и монтаж на парапет на стойност 912,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

      7.1. Извършването на разход за текущ ремонт - обезопасяване на входното стълбище на сградата на Районен съд гр. Чирпан – изработка и монтаж на парапет, е целесъобразно. Стойността на разхода е определена на  912 лв. с ДДС, съгласно най-ниската оферта - на фирма „Си пласт - 82“ ЕООД. 
7.2. ИЗПРАЩА решението по т. 7 от настоящия протокол на Комисия „Бюджет и финанси”, за корекция на бюджета на Районен съд гр. Чирпан.

ІІІ. Управление на собствеността

8. ОТНОСНО: Процедура по реда на чл. 7, ал. 5, т. 2 от Закона за държавната собственост за учредяване право на строеж /пристрояване/ към съществуваща сграда – общинска собственост, находяща се в урегулиран поземлен имот /УПИ/ VІ – за Районен съд и прокуратура, кв. 25а по действащия регулационен план на гр. Елин Пелин.
Приложение: Доклад от инж. Лидия Кирилова – главен експерт в отдел „Управление на собствеността и инж. Димитър Шиклев – главен експерт в отдел ,,Инвестиции и строителство”, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА  на Пленума на Висшия съдебен съвет да вземе следното решение:
1.	НЕ ДАВА съгласие за учредяване право на строеж /пристрояване/ към съществуваща сграда – общинска собственост, находяща се в урегулиран поземлен имот /УПИ/ VІ – за Районен съд и прокуратура, кв. 25а по действащия регулационен план на гр. Елин Пелин на Община Елин Пелин, за пенсионерски клуб „Дом на жената”, до приемане на решение на Пленума на ВСС за оптимизация на съдебната карта.

2.	УПЪЛНОМОЩАВА представляващия Висшия съдебен съвет да изрази мотивирано становище до министъра на регионалното развитие и благоустройството във връзка с решението по т. 1.

3.	ВНАСЯ предложението като редовна точка в редовно заседание на Пленума на Висшия съдебен съвет, насрочено за 29.03.2018 г.

9. ОТНОСНО: Предоставяне от община Варна за безвъзмездно управление на недвижим имот – публична общинска собственост, за нуждите на Районна прокуратура гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА  на Пленума на Висшия съдебен съвет да вземе следното решение:

1.	УПЪЛНОМОЩАВА представляващия Висшия съдебен съвет  да подпише договор с кмета на община Варна за безвъзмездно управление на недвижим имот – публична общинска  собственост, находящ се в гр. Варна, ул. „Алеко Константинов” № 2, представляващ сграда с идентификатор 10135.1501.997.3 със ЗП=254 кв.м., предмет на АПОС № 6886/15.03.2012 г., Акт № 45, том ХІІІ, за нуждите на Районна прокуратура гр.  Варна,  за срок от 10 години.

2.	УПЪЛНОМОЩАВА представляващия Висшия съдебен съвет  да изрази становище пред кмета на Община Варна за отпаднала необходимост от имот, находящ се в гр. Варна, бул. „Цар Освободител” № 150.

3.	ВНАСЯ предложението като редовна точка в редовно заседание на Пленума на Висшия съдебен съвет, насрочено за 29.03.2018 г.

10. ОТНОСНО: Писмо от главния секретар на ВКС с вх. № ВСС-1211/19.12.2017 г., за недвижим имот – почивна база, находяща се в с. Лозенец, община Царево.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА доклада на инж. Лидия Кирилова – главен експерт в дирекция „Управление на собствеността на съдебната власт”.

10.2. ПРИЕМА, че изпълнението на дейностите по заснемане, изготвяне на скица – проект за изменение на кадастралната карта на с. Лозенец, общ. Царево, обл. Бургас и нанасяне на изменението по надлежния ред на недвижим имот на ВСС, предоставен за нуждите на ВКС в с. Лозенец, общ. Царево, обл. Бургас, кв. 17, п-л І, ул. „Черно море” № 3 няма да надвиши 1 500 /хиляда и петстотин/ лева с вкл. ДДС.

10.3. ИЗПРАЩА доклада по т. 10.1. и настоящото решение на Комисия „Бюджет и финанси”, за корекция на бюджета на Върховен касационен съд със стойността по т. 10.2.

ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА председателя на Върховен касационен съд да предприеме необходимите действия по изменение на кадастралната карта и кадастралните регистри на с. Лозенец, общ. Царево, обл. Бургас, в т.ч. заснемане, изготвяне на скица – проект за изменение на кадастралната карта и нанасяне на изменението по надлежния ред на недвижим имот на ВСС, предоставен за нуждите на ВКС в с. Лозенец, общ. Царево, обл. Бургас, кв. 17, п-л І, ул. „Черно море” № 3, както и да подпише всички свързани с изменението документи.

2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 29.03.2018 г.

11. ОТНОСНО: Писмо от председателя на Районен съд гр. Тервел с вх. № ВСС-8401/12.03.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.	Приема за сведение писмото на председателя на Районен съд гр.  Тервел с вх. № ВСС-8401/12.03.2018 г.

2.	ПРЕДЛАГА на Пленума на Висшия съдебен съвет да вземе следното решение: 

1.УПЪЛНОМОЩАВА представляващия Висшия съдебен съвет да отправи искане към Общински съвет гр. Тервел за предоставяне за безвъзмездно и безсрочно ползване на общински имот – публична общинска собственост с идентификатор № 72271.501.1207.1, представляващ едноетажна сграда със ЗП от 148 кв.м и масивна пристройка със ЗП от 157 кв.м, находящ се в гр.Тервел, ул. “Христо Ботев“ № 8, ползван от Районен съд гр. Тервел  и първи етаж, част от сграда с  идентификатор № 72271.501.1198.10, в гр.Тервел, ул. “Св.Св.Кирил и Методий“ № 2, ползван от Районна прокуратура гр.  Тервел.

2.УПЪЛНОМОЩАВА представляващия ВСС да изрази становище пред министъра на регионалното развитие и благоустройството относно отпаднала необходимост на имот с АПДС № 2112/30.11.2001 г., находящ се в гр.Тервел, ул. “Св.Св.Кирил и Методий“ № 4 с планоснимачен № 1139, п-л 1, по реда на чл.17, ал.1 от Закона за държавната собственост.

3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 29.03.2018 г.

12. ОТНОСНО: Помещение с площ 80 кв.м., представляващо част от самостоятелен обект, актуван с АЧДС № 6261/21.11.2013 г,. намиращ се на осми етаж от осеметажна административна сграда с адрес: гр. Пазарджик, ул. „Константин Величков” № 20, ет. 8.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА доклада на инж. Лидия Кирилова – главен експерт в дирекция „Управление на собствеността на съдебната власт”.

12.2. ПРИЕМА, че помещение с площ от 80 кв.м., представляващо част от самостоятелен обект, актуван с АЧДС № 6261/21.11.2013 г., намиращ се на осми етаж от осеметажна административна сграда с адрес: гр. Пазарджик, ул. „Константин Величков” № 20, ет. 8, същото на стойност 38 052,80 лв. Не следва да се води по баланса на ВСС.

12.3. ИЗРАЗЯВА становище, че дирекция „Бюджет и финанси” е необходимо да предприеме съответните действия по отписване на имота по т. 12.2. от баланса на ВСС.

12.4. ВРЪЩА на дирекция „Бюджет и финанси” цялата преписка в оригинал.

13. ОТНОСНО: Писмо с вх. № ВСС-17031/02.02.2018 г. от г-н Иван Иванов – изпълнителен директор на Държавно предприятие „Фонд затворно дело”, писмо с вх. № ВСС-17031/09.03.2018 г. от г-н Иван Маринов – главен секретар на Администрацията на главния прокурор, писмо с вх. № ВСС-2316/23.02.2018 г. от г-жа Елисавета Илиева – началник отдел „Счетоводство и методология”, той и главен счетоводител, както и решение по т. 11 от протокол № 6/01.03.2018 г. на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ИЗМЕНЯ И ДОПЪЛВА свое решение по т. 12.2. от протокол № 06/21.02.2018 г., както следва:

1. ОПРЕДЕЛЯ следните длъжностни лица от дирекция „Управление на собствеността на съдебната власт” при Администрацията на Висшия съдебен съвет:
- Владимир Димитров – старши експерт – юрисконсулт и и.д. началник на отдел „Управление на собствеността” в дирекция „Управление на собствеността на съдебната власт”
и
- инж. Лидия Кирилова – главен експерт в отдел „Управление на собствеността” в дирекция „Управление на собствеността на съдебната власт” 

да вземат участие при фактическото предаване и приемане на недвижим имот – частна държавна собственост, находящ се в гр. Варна, р-н „Аспарухово”, кв. „Галата”, местност „Черноморец”, съвместно с представители на Прокуратурата на Република България и на Държавно предприятие „Фонд затворно дело”.

2. ИЗПРАЩА настоящото решение и проект на заповед на главния секретар на ВСС предвид решение по т. 23 от протокол № 43/24.11.2016 г. на Пленума на ВСС и заповед № ВСС-11298/16.08.2017 г. на главния секретар на ВСС.

14. ОТНОСНО: Изпълнение на решение на Комисия „Управление на собствеността” към Пленума на ВСС, взето по протокол № 51/25.10.2017 г., т. 17.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение протокол от проведена работна среща на 05.02.2018 г. и 14.03.2018 г. между представители на Министерство на вътрешните работи /МВР/ и Администрацията на Висшия съдебен съвет /ВСС/ за обсъждане и изясняване на реда за действия по уреждане на имотните взаимоотношения между МВР и Пленума на ВСС.

14.2. ВЪЗЛАГА на дирекция „УССВ” да подготви писмо до ПРБ с искане за становище относно предложенията на МВР за имотите по т. ІІІ в протокола, с оглед евентуалното им включване в процедурата по ЗДС и ППЗДС.

15. ОТНОСНО: Предприемане на действия относно непризнаване и непотвърждаване на начислена такса битови отпадъци, за периода 01.01.2015 г. до 25.02.2015 г. в размер на 31.17 лв., от г-н Наско Баталов – бивш служител на НСлСл и наемател на апартамент № 41, с адрес: гр. София, район „Красно село”, бл. 199, ет. 10, съгласно договор за наем рег. № Д-11/01.04.2009 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение изготвения доклад за предприемане на действия, относно непризнаване и непотвърждаване на начислена такса битови отпадъци, за периода 01.01.2015 г. до 25.02.2015 г. в размeр на 31,17 лв., от г-н Наско Баталов – бивш служител на НСлСл и наемател на ап. № 41, с адрес: гр. София, район „Красно село”, бл. 199, ет. 10, съгласно договор за наем рег. № Д-11/01.04.2009 г.
15.2. ИЗПРАЩА на дирекция „Правна” доклад относно непризнаване и непотвърждаване на начислена такса битови отпадъци, за периода 01.01.2015 г. до 25.02.2015 г. в размeр на 31,17 лв., от г-н Наско Баталов – бивш служител на НСлСл и наемател на ап. № 41, с адрес: гр. София, район „Красно село”, бл. 199, ет. 10, съгласно договор за наем рег. № Д-11/01.04.2009 г., за становище.

Допълнителни точки, включени за разглеждане
в заседание на Комисия „Управление на собствеността”

16. ОТНОСНО: Извършване на наложителен одит на системите против проникване, пожароизвестяване, видеоохрана и телевизионна система в сградата на Съдебна палата гр. София, находяща се на ул. „Витоша” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА констатациите в Протокол от 26.02.2018 г. на Междуведомствена среща на представители на ВСС, ПРБ, ГД „Охрана” и „ЕКСА Арт” ЕООД.
16.2. ВЪЗЛАГА на отдел „Инвестиции и строителство” на дирекция „Управление на собствеността на съдебната власт” да предприеме спешни подготвителни действия за сключване на договор с „БЕЛС Продукти за сигурност” ООД, за извършване на одит на цитираните в Протокола системи за сигурност в сградата на Съдебна палата гр. София, находяща се на ул. „Витоша” № 2.

17. ОТНОСНО: Поправка на явна фактическа грешка в решение на Комисия „Управление на собствеността” към Пленума на ВСС, взето по протокол № 09/14.03.2018 г., т. 13.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ДОПУСКА поправка на явна фактическа грешка в решението на Комисия „Управление на собствеността”, взето по протокол № 09/14.02.2018 г., т. 13., като израза „... пл. „Екзарх Йосиф” І № 5” да се чете: „... пл. „Екзарх Йосиф” І № 8”.
17.2. ВНАСЯ предложението като редовна точка в следващото редовно заседание на Пленума на Висшия съдебен съвет.

18. ОТНОСНО: Определяне на председател на комисия за избор на изпълнител на обществена поръчка за СМР за обект: „Извършване на основен ремонт и преустройство на сграда за нуждите на Административен съд, гр. Велико Търново, ул. „Иван Вазов“ № 1“

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ОПРЕДЕЛЯ ..................................................... за председател на комисия за избор на изпълнител на обществена поръчка за СМР за обект: „Извършване на основен ремонт и преустройство на сграда за нуждите на Административен съд, гр. Велико Търново, ул. „Иван Вазов“ № 1“.
18.2. ИЗПРАЩА решението по т. 18 от настоящия протокол на и.д. Главния секретар на ВСС.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								      ЕВГЕНИ ДИКОВ